**SREDNJA ŠKOLA BARTULA KAŠIĆA PAG**

Ante Starčevića 9

Te./fax: 023/611-720

e-mail: ured@ss-bkasica-pag.skole.hr

# KLASA: 602-03-01/13-01/40

# URBROJ: 2198-1-68/13-2

Pag, 12. ožujka 2013.

Na temelju članka 10. stavka 12. i 13. Zakona o pravu na pristup informacijama („Narodne novine“, 25/13.) ravnateljica Srednje škole Bartula Kašića Pag, dana 12. ožujka 2013. godine, donosi

**O B A V I J E S T**

**o načinu ostvarivanja prava na pristup informacijama**

Srednja škola Bartula Kašića Pag, Ante Starčevića 9 (u dalnjjem tekstu: Škola), kao tijelo javne vlasti, omogućava pristup informacijama na sljedeći način:

1. putem službene web stranice Škole, [www.ss-bkasica-pag.skole.hr](http://www.ss-bkasica-pag.skole.hr)
	* informacije o ustroju i nadležnosti Škole
	* informacije o zaposlenicima
	* informacije o aktivnostima Škole
	* informacije o pravnim i drugim aktima Škole
	* informacije o učeničkim aktivnostima
	* informacije o međuinstitucionalnim aktivnostima Škole
	* informacije o načinu i pravilima školovanja
	* najave aktivnosti Škole
	* objave priopćenja za javnost
	* i druge informacije sukladno Zakona o pravu na pristup informacijama
2. održavanjem tiskovnih konferencija i davanjem priopćenja sredstvima javnog priopćavanja,
3. neposrednim pružanjem informacija korisniku koji je podnio zahtjev za pristup informacijama,
4. uvidom u dokumente i izradom preslika dokumenata koji sadrže tražene informacije,
5. dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev.

*Način osiguravanja prava na pristup informacijama*

Pravo na pristup informacijama i ponovnoj uporabi informacija ostvaruje se na način i u postupku propisanom Zakonom o pravu na pristup informacijama.

Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama (XXdostupan na web stranici Škole). Zahtjev se podnosi:

* **pisanim putem na poštansku adresu Škole:**

Srednja škola Bartula Kašića Pag

Ante Starčevića 9

23250 Pag

* **putem elektroničke pošte na sljedeću adresu:**

ured@ss-bkasica-pag.skole.hr

* **telefonom na sljedeći broj:**

023/ 611-720 (službenik za informiranje)

* **telefaksom na sljedeći broj:**

023/ 611-720

* **usmenim putem:**

osobno na zapisnik u službenim prostorijama službenika za informiranje svakog radnog dana od 9:00 do 13:00 sati

Podnositelj zahtjeva nije obvezan navesti razloge zbog kojih traži pristup informacijama.

Korisnici prava na pristup informacijama oslobođeni su od plaćanja upravnih pristojbi.

Sukladno članku 19. Zakona o pravu na pristup informacijama Škola ima pravo na naknadu stvarnih materijalnih troškova od korisnika kojima je pružena informacija sukladno članku 17. Zakona.

Podnositelj je prigodom podnošenja zahtjeva dužan u korist županijskog proračuna nadoknaditi stvarne materijalne troškove postupka dostave informacije. Naknada se uplaćuje u korist žiro računa broj: HR4024070001800013007, model HR68 7307-OIB UPLATITELJA-17193.

Iznos visine naknade stvarnih materijalnih troškova za pruženu informaciju određuje se u skladu s Kriterijima za određivanje visine naknade iz članka 19. Zakona o pravu na pristup informacijama, koje donosi Povjerenik za informiranje.

Korisnik Školi, odnosno službeniku za informiranje podnosi usmeni ili pisani zahtjev, koji sadržava podatke propisane Zakonom, te može predložiti način predočavanja informacije.

Ako je zahtjev podnesen usmeno ili putem telefona, sastavit će se službena bilješka, a ako je podnesen putem elektroničke komunikacije, smatrat će se da je podnesen pisani zahtjev.

Na načini ostvarivanja prava na pristup informacijama, rokove, ustupanje zahtjeva, produženje rokova, rješavanje o zahtjevu te dopuni i ispravku informacije, neposredno se primjenjuju odredbe Zakona o pravu na pristup informacijama.

Ova Obavijest stupa na snagu danom donošenja a prestaje važiti Odluka o ustrojavanju kataloga informacija, Klasa: 602-03/11-01/123, Ur. broj: 2198-1-68/11-01 od 25. svibnja 2011. g.

 Ravnateljica:

 Milena Čemeljić, prof.

Dostaviti:

1. Službeniku za informiranje
2. Oglasna ploča Škole
3. Internetska stranica Škole
4. Pismohrana